open-index/open-wikipedia-markdown huggingface dataset:
Αντηχείο

Το **αντηχείο** αποτελεί ακουστική διάταξη, η οποία συναντάται στα έγχορδα μουσικά όργανα και έχει σκοπό την ενίσχυση του ήχου μέσω του συντονισμού των τοιχωμάτων του και του εσωτερικά περικλειόμενου αέρα. Στην επιστήμη της ακουστικής είναι το λεγόμενο **αντηχείο Helmholtz**.

Στον ηλεκτρομαγνητισμό, αντηχεία αποκαλούνται οι κοιλότητες ηλεκτρομαγνητικού συντονισμού, οι οποίες απορροφούν την κινητική ενέργεια των ηλεκτρονίων και τη μετατρέπουν σε ηλεκτρομαγνητικές ταλαντώσεις (κύματα) συγκεκριμένης συχνότητας, αναλόγως των γεωμετρικών τους χαρακτηριστικών/διαστάσεων.

Κατηγορία:Ακουστική
Κατηγορία:Ηλεκτρομαγνητισμός
Πατριάρχης Άνθιμος Ζ΄

Ο **Άνθιμος Ζ΄** (κατά κόσμον *Άγγελος Τσάτσος*) ήταν Πατριάρχης Κωνσταντινουπόλεως από το 1895 ως το 1897.

Γεννήθηκε μεταξύ των ετών 1827 και 1832 στο χωριό Πλεσίβιτσα Φιλιατών Ηπείρου και οι γονείς του ονομάζονταν Χριστόδουλος και Ελένη. Ασχολήθηκε στην αρχή με το εμπόριο βοηθώντας τον πατέρα του, αλλά γρήγορα φάνηκε η κλίση του προς τα εκκλησιαστικά. Χειροτονήθηκε διάκονος, έλαβε το όνομα Άνθιμος και το 1856 μπήκε στη Θεολογική Σχολή της Χάλκης. Εκεί ήταν συμμαθητής του επίσης μετέπειτα Πατριάρχη Ιωακείμ Δ΄. Αποφοίτησε με άριστα το 1861 και επέστρεψε στα Γιάννενα, όπου υπηρέτησε ως ιεροκήρυκας, αλλά και καθηγητής της Ζωσιμαίας Σχολής και του κεντρικού Παρθεναγωγείου.

Το 1869 εξελέγη Μητροπολίτης Παραμυθίας, οπότε χειροτονήθηκε ιερέας και κατόπιν επίσκοπος. Το 1877 έγινε Μητροπολίτης Αίνου και το 1888 Μητροπολίτης Αγχιάλου, θέση από την οποία επαύθη, ή κατ' άλλους δεν δέχτηκε. Το 1893 εξελέγη Μητροπολίτης Κορυτσάς και το 1894 Λέρου και Καλύμνου.

Τέλος, στις 20 Ιανουαρίου 1895 εξελέγη Οικουμενικός Πατριάρχης, μετά την παραίτηση του προκατόχου του Νεοφύτου Η'. Η εκλογή του σημαδεύτηκε από επεισόδια μεταξύ αντιμαχομένων παρατάξεων, ακόμη και στο εσωτερικό του Πατριαρχικού Ναού.

Κατά τη διάρκεια της Πατριαρχίας του κτίστηκε το νέο κτίριο της Θεολογικής Σχολής της Χάλκης του οποίου τα εγκαίνια έγιναν στις 6 Οκτωβρίου 1896. Λίγο πριν ξεσπάσει ο Ελληνοτουρκικός Πόλεμος (1897) ο Άνθιμος δέχθηκε την επίσκεψη απεσταλμένου της Εθνικής Εταιρίας προκειμένου να τον μυήσει και να τον ενημερώσει για τους σκοπούς της οργάνωσης και των ακραίων σχεδίων της, που περιελάμβανε και εμπρησμούς στη Κωνσταντινούπολη. Απειλώντας τότε ο Άνθιμος ότι θα ενημέρωνε σχετικά τις Αρχές της Πόλης απαίτησε από την ελληνική πρεσβεία την άμεση αναχώρηση του εν λόγω απεσταλμένου, όπως και έγινε. Έπίσης στη διάρκεια της πατριαρχίας του έστειλε αντιπροσωπία του Οικουμενικού Πατριαρχείου στη Μόσχα, η οποία παρέστη στην τελετή στέψης του Τσάρου της Ρωσίας Νικολάου Β΄. 
Ο Άνθιμος παρασημοφορήθηκε από το Σουλτάνο και από τον Τσάρο.

Εξαναγκάστηκε όμως σε παραίτηση στις 29 Ιανουαρίου 1897, μετά από διετή μόλις Πατριαρχία, καθώς έχασε την εμπιστοσύνη της πλειοψηφίας της Ιεράς Συνόδου. Κατόπιν αποσύρθηκε στη νήσο Αντιγόνη, όπου ασχολήθηκε με συγγραφικό έργο, και κατόπιν στο Σισλή, όπου και πέθανε στις 5 Δεκεμβρίου 1913.

## Παραπομπές


## Πηγές
* Οικουμενικό Πατριαρχείο
* 

## Εξωτερικοί σύνδεσμοι
* Φλέγελ Κάρολος, **, στην Βικιθήκη

Κατηγορία:Πατριάρχες Κωνσταντινουπόλεως
Κατηγορία:Μητροπολίτες Παραμυθίας
Κατηγορία:Μητροπολίτες Αίνου
Κατηγορία:Μητροπολίτες Αγχιάλου
Κατηγορία:Μητροπολίτες Κορυτσάς
Κατηγορία:Μητροπολίτες Λέρου
Κατηγορία:Επίσκοποι του 19ου αιώνα
Λωράν-Ντεζιρέ Καμπιλά

Ο **Λωράν-Ντεζιρέ Καμπιλά** (γαλλικά: Laurent-Désiré Kabila, 27 Νοεμβρίου 1939 – 16 Ιανουαρίου 2001) ήταν πρόεδρος της Λαοκρατικής Δημοκρατίας του Κονγκό από το Μάιο του 1997 μέχρι το θάνατό του. Μέλος της φυλής Λούμπα, σπούδασε πολιτική φιλοσοφία στη Γαλλία και στο Πανεπιστήμιο του Νταρ εσ Σαλάμ, στην Τανζανία. Νέος ακόμα εντάχθηκε στο κόμμα του Πατρίς Λουμούμπα. Το 1964 βοήθησε στην οργάνωση μιας εξέγερσης στην επαρχία Ρουζίζι. Ίδρυσε μαρξιστικό κόμμα και επέστρεψε στη χώρα του, ως ηγέτης ανταρτών, το 1996. Ανέτρεψε το δικτάτορα Μομπούτου Σέσε Σέκο και στις 20 Μάη του 1997 μπήκε στην Κινσάσα. Ως το 1998, οι πρώην σύμμαχες χώρες του Καμπιλά είχαν στραφεί εναντίον του.

Δολοφονήθηκε από σωματοφύλακές του και τον διαδέχθηκε ο γιος του, Ζοζέφ Καμπιλά. 

## Δολοφονία

Ο Καμπιλά πυροβολήθηκε στις 16 Ιανουαρίου 2001, στη διάρκεια αποτυχημένου πραξικοπήματος, από το Ρασιντί Καζερέκα, ο οποίος επίσης σκοτώθηκε. Ο ετοιμοθάνατος Καμπιλά οδηγήθηκε στη Ζιμπάμπουε για νοσηλεία. Πέθανε εκεί (ο θάνατός του επιβεβαιώθηκε στις 18 Ιανουαρίου και η σορός του επέστρεψε στο Κονγκό στις 26 Ιανουαρίου). Η έρευνα για τις συνθήκες του θανάτου του είχε αποτέλεσμα να οδηγηθούν ενώπιον στρατοδικείου 135 άτομα. Ο φερόμενος αρχηγός της συμμορίας που δολοφόνησε τον Καμπιλά, συνταγματάρχης Έντι Κάπεντ, μαζί με άλλους 25 καταδικάστηκαν σε θάνατο τον Ιανουάριο του 2003. Οι υπόλοιποι από τους κατηγορουμένους καταδικάστηκαν σε φυλάκιση (64) και άλλοι αθωώθηκαν.

## Παραπομπές


## Εξωτερικοί σύνδεσμοι
* http://findarticles.com/p/articles/mi_qn4158/is_20010118/ai_n9666979 - Νεκρολογία του Λοράν Καμπιλά στην *Independent*, 2001

Καμπιλα Λοραν
Κώδικας

Η ονομασία **κώδικας** (από τη λατινική λέξη *codex* ή *condex*), σήμαινε αρχαιότερα βιβλίο δημοσίων αναγραφών, που ήταν συγγραφή σε φύλλα περγαμηνής ή και χαρτιού, σε σχήμα σημερινού βιβλίου, π.χ. "Φλωρεντινός κώδικας του Ηροδότου", ή "Λαυρεντιανός κώδικας του Θουκυδίδη".Με την αυτή ονομασία φέρονται και συλλογές αυτοκρατορικών νόμων των ρωμαϊκών βυζαντινών και μεταγενέστερων χρόνων όπως ο Γρηγοριανός, ο Ιουστινιάνειος, ο Ναπολεόντιος κώδικας και γενικά κάθε συλλογή νομοθεσίας που αναφέρεται σε ίδιο κλάδο δικαίου π.χ. Ποινικός Κώδικας, Αστικός Κώδικας, Αλιευτικός κώδικας κ.λπ. Σημειώνεται ότι τα αρχαιότερα κείμενα των ευαγγελίων αποτελούν κώδικες.

Ανεξάρτητα των παραπάνω ένας κώδικας μπορεί ν΄ αναφέρεται και δε θέματα συμπεριφοράς, όπως Κώδικας τιμής, μονομαχίας, κυκλοφορίας, ακόμη και διαβίβασης σημάτων όπως ο Διεθνής Κώδικας Σημάτων ή ακόμα πιο ειδικά στην κρυπτογραφία.   

Έτσι ο όρος μπορεί να αναφέρεται γενικά ως:

* Κώδικας (νομική), ένα ενιαίο σύνολο νόμων.
* Κώδικας (παλαιογραφία), τύπος συλλογής χειρογράφων με τη μορφή βιβλίου (παλαιογραφία).
* Κώδικας (κρυπτογραφία), με αριθμούς, γράμματα,λέξεις, ή σύνθετα ή με αλγορίθμους για κρυπτογράφηση κειμένων.
* Κώδικας σημάτων
* Κώδικας (υπολογιστές), ορολογία στην επιστήμη των υπολογιστών. 
* Πηγαίος κώδικας, σειρά από εντολές και εκφράσεις σε μία γλώσσα προγραμματισμού
Θαύμα

Ως **θαύμα** χαρακτηρίζεται κάθε συμβάν, που στη βάση μιας ειδικής αντίληψης (κοινωνικής, θρησκευτικής, φιλοσοφικής κ.λπ.) για τη φύση και τους φυσικούς νόμους, είναι δυνατόν να θεωρηθεί "ανεξήγητο", με τα καθιερωμένα, επιστημονικά αποδεκτά, κριτήρια. Το θαύμα κατατάσσεται σε ορισμένη κατηγορία γεγονότων που θεωρούνται ασυνήθιστα ή "απίστευτα", και οι θρησκευόμενοι ισχυρίζονται πως γίνονται αντιληπτά από τις αισθήσεις τους, ως εκδηλώσεις υπερφυσικής ή θείας προέλευσης.

Με τη λέξη "θαύμα" μπορούμε επίσης να αναφερθούμε σε ένα στατιστικά απίθανο, αλλά θετικό γεγονός, (όπως είναι η επιβίωση κάποιας φυσικής καταστροφής), ή σε ένα "ωραίο" συμβάν, ανεξάρτητα από τις πιθανότητες, όπως είναι μία γέννα. Πολλές συμπτώσεις - συγκυρίες μπορούν να χαρακτηριστούν ως θαύματα.

Σύμφωνα με την ετυμολογία, η λέξη "θαύμα", προέρχεται από το ελληνικό *"θαυμάσιον"* και είναι αυτό το οποίο προκαλεί θαυμασμό και κατάπληξη, ένα γεγονός έκτακτο και με κανόνες που δεν μπορεί να έχουν γενική εφαρμογή.

Όλες σχεδόν οι θρησκείες, έχουν ως κοινό γνώρισμα την πίστη σε υπερφυσικά γεγονότα (θαύματα) , των οποίων οι ερμηνείες ποικίλλουν ανάλογα με το πολιτισμικό πλαίσιο μέσα στο οποίο εμφανίζονται. 

## Δείτε επίσης

*Νόμος του Λίτλγουντ
*Υποκειμενική επιβεβαίωση

Κατηγορία:Θρησκειολογία
Alpha Blondy

Ο **Seydou Koné** (Dimbokoro, 1 Ιανουαρίου 1953), γνωστός με το καλλιτεχνικό ψευδώνυμο **Άλφα Μπλόντι**, είναι τραγουδιστής της ρέγγε του συγκροτήματος The Wailers από την Ακτή Ελεφαντοστού.

## Δισκογραφία

* 1982: *[[Jah Glory]]*
* 1984: *[[Cocody Rock!!!]]*
* 1985: *[[Apartheid Is Nazism]]*
* 1986: *[[Jerusalem]]* (με τους The Wailers)
* 1987: *[[Revolution]]*
* 1989: *[[The Prophets]]*
* 1992: *[[Masada]]*
* 1993: *[[SOS Guerres Tribales]]*
* 1993: *[[Live Au Zénith (Paris)]]*
* 1994: *[[Dieu]]*
* 1996: *[[Grand Bassam Zion Rock]]*
* 1997: *[[Best Of]]*
* 1998: *[[Yitzhak Rabin]]*
* 1999: *[[Elohim]]*
* 2001: *[[Blondy Paris Bercy]]*
* 2002: *[[Merci]]*

### Επιλεγμένα τραγούδια

* *Apartheid is Nazism*
* *Brigadier Sabary*
* *Guerre Civile*
* *Jerusalem*
* *Journalistes en danger*
* *Politiqui*
* *Yitzhak Rabin*
* *Interplanetary Revolution*
* *Gban-Gban*
* *Multipartisme (Mediocratie)*
* *Blesser*
* *Peace In Liberia*
* *Massada*
* *Sebe Allah Y'e*
* *Waikiki Rock*
* *Afriki*

## Παραπομπές


## Εξωτερικοί σύνδεσμοι
* 

Κατηγορία:Ιβοριανοί τραγουδιστές
Τζέιμς Μέισον

[μικρογραφία|250x250εσ|Ο Μέισον ως [Μάρκος Ιούνιος Βρούτος στην ταινία του 1953 ''Ιούλιος Καίσαρ'']]
μικρογραφία|260x260εσ|Με την Μπάρμπαρα Ρας και τον μικρό Κρίστοφερ Όλσεν στην ταινία ''Πίσω απ' τον καθρέφτη'' (1956)
[μικρογραφία|333x333εσ|Ο Μέισον στην ταινία του [Άλφρεντ Χίτσκοκ *[[Στη σκιά των τεσσάρων γιγάντων]]* (1959)]]
μικρογραφία|260x260εσ|Από αριστερά προς τα δεξιά: Πατ Μπουν, Πίτερ Ρόνσον, Τζέιμς Μέισον και Αρλίν Νταλ στην ταινία ''Ταξίδι στο κέντρο της Γης'' (1959)
μικρογραφία|260x260εσ|Με την Τζένιφερ Ονίλ στην ταινία ''Ο άρχων του υποκόσμου'' (1975)
[μικρογραφία|260x260εσ|Με τον [Γκρέγκορι Πεκ (αριστερά) στην ταινία *Ανθρωποκυνηγητό σε δύο ηπείρους* (1978)]]
Ο **Τζέιμς Μέισον** (αγγλικά: *James Neville Mason*, 15 Μαΐου 1909 - 27 Ιουλίου 1984) ήταν Άγγλος ηθοποιός του θεάτρου και του κινηματογράφου. Γεννήθηκε στο Χάντερσφιλντ του Γιόρκσιρ. Η καριέρα του ξεκίνησε από το θέατρο το 1931, και σε πολύ μικρό χρονικό διάστημα έγινε διάσημος. Μετά τις πρώτες θεατρικές του επιτυχίες άρχισε να ασχολείται κυρίως με το σινεμά, όπου επίσης σημείωσε επιτυχίες. Το 1949 γύρισε το *Για λίγη στοργή*, πρώτη του ταινία με την οποία ουσιαστικά άρχισε την καριέρα του στο Χόλιγουντ. Ήταν τρεις φορές υποψήφιος για Όσκαρ, χωρίς όμως να καταφέρει να κερδίσει κανένα. Μεγαλύτερες κινηματογραφικές επιτυχίες του θεωρούνται οι ερμηνείες του στις ταινίες: *Απόκληρος της κοινωνίας* (Odd Man Out, 1947), *[[Υπόθεση Κικέρων (ταινία)|Υπόθεση Κικέρων]]* (5 Fingers, 1952), *[[Ιούλιος Καίσαρ (ταινία)|Ιούλιος Καίσαρ]]* (Julius Caesar, 1953), *Λολίτα* (Lolita, 1962), *Μάγερλινγκ* (Mayerling, 1968). Την καλύτερη όμως ερμηνεία του την έδωσε στο θέατρο, στο έργο *[[Οιδίπους Τύραννος]]* (1957), σε σκηνοθεσία Τάιρον Γκάθρι, που παρουσιάστηκε στο καναδέζικο φεστιβάλ του Στράντφορντ. Πέθανε από καρδιακή προσβολή στη Λωζάνη της Ελβετίας.

## Φιλμογραφία

## Παραπομπές


Κατηγορία:Άγγλοι ηθοποιοί κινηματογράφου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)
Αλφόνς Αλιμί

Ο **Αλφόνς Αλιμί** (Alphonse Halimi, 18 Φεβρουαρίου 1932 — 12 Νοεμβρίου 2006) ήταν Γάλλος πυγμάχος, παγκόσμιος πρωταθλητής από το 1957 έως το 1959, που έμεινε γνωστός ως «Ο Μικρός Τρόμος».

Γεννήθηκε στην Αλγερία και είχε 12 αδέρφια. Στα 12 του άρχισε να δουλεύει ως μαθητευόμενος ράφτης, καθώς είχε φύγει από το σπίτι και ζούσε στους δρόμους σε μια χώρα κατεστραμμένη από τον πόλεμο. Αρχικά ασχολήθηκε με την κολύμβηση. Τον κέρδισε όμως η πυγμαχία και το 1953 κέρδισε το πρώτο του πρωτάθλημα Γαλλίας στην κατηγορία του πετεινού, επίτευγμα που θα επαναλάβει και τα έτη 1954 και 1955. Την 1 Απριλίου 1957, ο Halimi αναδείχθηκε παγκόσμιος πρωταθλητής στην κατηγορία του στο Παρίσι, με νίκη επί του Ιταλού κωφάλαλου μποξέρ Mάριο ντ' Αγκάτα. Το Νοέμβριο του 1957, ο Αλιμί κατέκτησε τον ενιαίο τίτλο στο Λος Άντζελες, μαζί με το ποσό των πενήντα χιλιάδων δολαρίων. Νίκησε το Raul Macias (Ratón) και το 1959, 1960 και 1962 κατέκτησε και τον ευρωπαϊκό τίτλο. Το 1959 έχασε τον τίτλο του από τον Jose Bercerra, στο Λος Άντζελες. Τιμήθηκε από τον Πρόεδρο της Γαλλίας με το Μετάλλιο της Λεγεώνας της Τιμής. Τα τελευταία χρόνια της καριέρας του τα πέρασε ως προπονητής στη Γαλλία. Πέθανε υποκύπτοντας στη νόσο του Αλτσχάιμερ, το 2006.

## Παραπομπές


## Εξωτερικοί σύνδεσμοι
* Alphonse Halimi 1932-2006
* International Jewish Sports Hall of Fame: Alphonse Halimi 

Κατηγορία:Γάλλοι πυγμάχοι
Κατηγορία:Ιππότες της Λεγεώνας της Τιμής
Αλφόνσους Λιγκουόρι

Ο **Αλφόνσους Λιγκουόρι** (*Alfonso Maria de' Liguori*, 27 Σεπτεμβρίου 1696 - 1 Αυγούστου 1787) ήταν Ιταλός επίσκοπος, μουσικός, συγγραφέας, ζωγράφος και καλλιτέχνης. Ίδρυσε το ρωμαιοκαθολικό τάγμα Congregatio Sanctissimi Redemptoris. Αγιοποιήθηκε το 1839 από τον Πάπα Γρηγόριο ΙΣΤ΄ και ανακηρύχθηκε ιατρός της Εκκλησίας το 1871 από τον Πίο Θ΄.

## Παραπομπές


## Εξωτερικοί σύνδεσμοι
* 

Κατηγορία:Άγιοι της Ρωμαιοκαθολικής Εκκλησίας
Ανδρέας Μαλανδρίνος

Ο **Ανδρέας Μαλανδρίνος** (Λίβερπουλ, 14 Νοεμβρίου 1888 - Σάρρεϋ, Αγγλία, 11 Ιουλίου 1970) ήταν Άγγλος ηθοποιός με ελληνική καταγωγή, ο οποίος έκανε καριέρα στον βρετανικό κινηματογράφο και στο Χόλιγουντ.
## Βίος
Γονείς του ήταν ο Βασίλειος Μαλανδρίνος, Έλληνας πρόξενος στο Λίβερπουλ και η Ιουλία Σεργιάδη, με καταγωγή από την Αλεξάνδρεια. Το 1918 νυμφεύθηκε την Μαίρη Κάθλην Χάουζ. Στη δεκαετία του '30 εγκατέλειψε τις δημόσιες εμφανίσεις του ως τραγουδιστής για να αφιερωθεί στον κινηματογράφο. Αναφέρεται συχνά ότι στη σταδιοδρομία του ως ηθοποιός τον βοήθησε το γεγονός ότι μπορούσε να μιλήσει έξι γλώσσες (Αγγλικά, Γερμανικά, Γαλλικά, Ελληνικά, Ιταλικά και Ισπανικά). Μετά τον θάνατο της συζύγου του ο Μαλανδρίνος και ο γιος του διάνυσαν μια δύσκολη οικονομικά περίοδο, παρόλο που δεν εγκατέλειψε τον κινηματογράφο και το 1939 εγκαταστάθηκε οριστικά στο Έφινχαμ, του Σάρρεϊ. Σύμφωνα με αφηγήσεις συγγενών του 1970 ο Μαλανδρίνος έπεσε, γλυστρώντας σε σκαλοπάτια. Βρέθηκε δύο μέρες αργότερα και μεταφέρθηκε σε νοσοκομείο, όπου απεβίωσε από υποθερμία.

## Φιλμογραφία
Εκτεταμένη αναφορά στη φιλμογραφία και θεατρική εργογραφία (συνολικά περίπου 300 έργα) με τεκμηρίωση δια του τύπου της εποχής του στο Christopher J. Hogger 2022, με την πρόσθετη υποστήριξη της οικογένειας του Μαλανδρίνου.

## Παραπομπές


## Εξωτερικοί σύνδεσμοι
* Christopher J. Hogger and Malandrtinos Family, Andrea Basil Malandrinos στο Effingham Local History Group.
* Σελίδα στην IMDb

Κατηγορία:Έλληνες ηθοποιοί κινηματογράφου
Κατηγορία:Άγγλοι ηθοποιοί κινηματογράφου
Κατηγορία:Οικογένεια Μαλανδρίνου
Μιχαήλ Βορόνιν

Ο **Μιχαήλ Γιάκοβλεβιτς Βορόνιν** (, 26 Μαρτίου 1945 – 22 Μαΐου 2004) ήταν Σοβιετικός (από τη Ρωσία) ολυμπιονίκης (1968, 1972)  της γυμναστικής, μεγάλη μορφή του αθλήματος. Το 1966 πέτυχε να πρωτεύσει στη συνολική κατάταξη, σε διεθνές επίπεδο,  επίτευγμα που επανέλαβε στο Ευρωπαϊκό Πρωτάθλημα του 1967 και 1969. Ήταν ολυμπιονίκης στο Μεξικό (1968), στο σύνθετο ατομικό (2ος με 115.85 βαθμούς), στους παράλληλους ζυγούς (2ος με 19.425 β.),  πρώτος στο άλμα με 19.000 β., 3ος στον πλάγιο ίππο (19.200) και 1ος στο μονόζυγο (19.550), ενώ στους κρίκους ήταν 2ος με 19.325 β. Το 1972, ως μέλος της ολυμπιακής ομάδας της ΕΣΣΔ, κατέκτησε το αργυρό μετάλλιο στο Μόναχο και στη συνέχεια αποσύρθηκε. Προς τιμήν του βραβευμένου αθλητή διεξάγεται κάθε χρόνο το Κύπελλο Βορόνιν, στη Μόσχα.

## Παραπομπές


Κατηγορία:Σοβιετικοί αθλητές της γυμναστικής
Κατηγορία:Ρώσοι αθλητές της γυμναστικής
Κατηγορία:Σοβιετικοί Ολυμπιονίκες
Κατηγορία:Αποδέκτες του Τάγματος του Κόκκινου Λαβάρου της Εργασίας
56 Μελέτη

Η **Μελέτη** (αγγλικά: *Melete*) είναι ο αστεροειδής (μικρός πλανήτης) με αύξοντα αριθμό 56. Ανακαλύφθηκε στις 9 Σεπτεμβρίου 1857 από τον Χέρμαν Γκόλντσμιντ, που παρατηρούσε από το Παρίσι, και πήρε το όνομα της μιας από τις «Ελικωνιάδες Μούσες» της ελληνικής μυθολογίας. Η Μελέτη έχει απόλυτο μέγεθος (όπως αυτό ορίζεται για το Ηλιακό Σύστημα) 8,31. Περιφέρεται περί τον Ήλιο σε μέση απόσταση (μεγάλος ημιάξονας της τροχιάς της) 2,595 αστρονομικών μονάδων ή 388,20 εκατομμυρίων χιλιομέτρων. Η εκκεντρότητα της τροχιάς της είναι μεγάλη (e = 0,238), με αποτέλεσμα η παραπάνω απόσταση να κυμαίνεται πολύ, από 295,7 ως 480,7 εκατομμύρια χλμ. Μία περιφορά της Μελέτης περί τον Ήλιο συμπληρώνεται σε 4,18 γήινα χρόνια.

Η μέση διάμετρος της Μελέτης είναι 113,2 χλμ., όπως υπολογίσθηκε από τις επιπροσθήσεις του 1997 και του 2002, ενώ η μάζα της εκτιμάται σε 1,5 τετράκις εκατομμύριο τόνους. Η Μελέτη περιστρέφεται γύρω από τον εαυτό της μία φορά κάθε 18 ώρες και 8 λεπτά. Η γεωμετρική λευκαύγειά της είναι 0,065 και ο φασματικός της τύπος είναι **P** (αρκετά σπάνιος). Η μέση θερμοκρασία στην επιφάνεια της Μελέτης υπολογίζεται σε –100 βαθμούς C

## Εξωτερικοί σύνδεσμοι - πηγές
* Τροχιά από το JPL (Java) / Εφημερίδα

Μελετη
Πείραμα τύχης

Ένα **πείραμα τύχης** ονομάζεται κάθε διαδικασία που εκτελείται (πείραμα), ή παρατηρείται (φαινόμενο) και στην οποίο το τελικό αποτέλεσμα είναι τυχαίο (όχι γνωστό εκ των προτέρων). Ακόμη, το αποτέλεσμα ενός πειράματος τύχης είναι ανεξάρτητο, ιδανικά κατανεμημένο και δεν επηρεάζεται από τα αποτελέσματα των προηγούμενων εκτελέσεων ή παρατηρήσεων του πειράματος τύχης. Για παράδειγμα, η ρίψη ενός ζαριού, το πλήθος των παιδιών που κάνει μία οικογένεια, είναι κατά τη θεωρία πιθανοτήτων πειράματα τύχης.

Αυτό που χαρακτηρίζει ένα πείραμα τύχης είναι ότι μπορεί να επαναληφθεί κάτω από τις ίδιες συνθήκες πολλές φορές. Στην πράξη, η επανάληψη ενός πειράματος κάτω από τις ίδιες ακριβώς αρχικές συνθήκες είναι δύσκολη εώς αδύνατη. Είναι δυνατό να επαναλάβουμε πολλές φορές με τις ίδιες αρχικές συνθήκες τη ρίψη ενός ζαριού αλλά είναι αδύνατο να παρακολουθήσουμε την ίδια οικογένεια να ξαναζεί, για να μετρήσουμε πόσα παιδιά θα κάνει κάθε φορά. Θεωρούμε όμως τις διάφορες οικογένεις που ζουν στον ίδιο τόπο και χρόνο ως επαναλήψεις του πειράματος αυτού. Γενικά τη δυνατότητα επανάληψης ενός πειράματος τύχης κάτω από τις ίδιες συνθήκες, τη δεχόμαστε ως αξίωμα.

Το αποτέλεσμα ενός πειράματος τύχης λέγεται απλό γεγονός ή απλό ενδεχόμενο, και ένα σύνολο απλών γεγονότων λέγεται γεγονός ή ενδεχόμενο.

Κατηγορία:Θεωρία πιθανοτήτων
Κατηγορία:Στατιστικές μέθοδοι
Κατηγορία:Τυχαιότητα
Ιάκωβος Ψαρράς

Ο **Ιάκωβος Ψαρράς** (Φιλώτι Νάξου, 1936 - Θεσσαλονίκη, 21 Νοεμβρίου 2006) ήταν Έλληνας ηθοποιός και από τις πιο σεμνές παρουσίες του θεάτρου.

## Βιογραφία

Σπούδασε στη Δραματική Σχολή του Εθνικού Θεάτρου, με το οποίο συνδέθηκε στενά αφού συνεργάστηκε για πολλά χρόνια με τους περισσότερους σκηνοθέτες και έπαιξε πολλούς ρόλους. Η πρώτη του εμφάνιση έγινε το 1957, σε ηλικία 20 ετών. Από τότε και για 50 συναπτά χρόνια, υπηρέτησε το Εθνικό Θέατρο. Παντρεύτηκε τις ηθοποιούς Μαρούλα Ρώτα (με την οποία απέκτησε μια κόρη) και Λιάνα Λαζαρίδου (με την οποία απέκτησε άλλη μια κόρη). 

Ο Ψαρράς πέθανε το Νοέμβριο του 2006 έπειτα από εγχείριση ανοικτής καρδιάς, στην οποία υπεβλήθη σε νοσοκομείο της Θεσσαλονίκης.

## Θεατρική παρουσία
Το ντεμπούτο έγινε με το θίασο του Αλέκου Αλεξανδράκη στο έργο του Πρίσλεϊ *Ο ανακριτής έρχεται* και συνέχισε με τους θιάσους Μουσούρη, Παππά, Λαμπέτη, Μινωτή- Παξινού και πολλών μεγάλων ηθοποιών, όπως και με το Θέατρο Τέχνης «Κάρολος Κουν» του Κάρολου Κουν, με το ΚΘΒΕ και με το Εθνικό (1976- 1997). 

Υπήρξε δάσκαλος στη Σχολή του Εθνικού. Το 1964 υπήρξε ιδρυτικό μέλος του «Άρματος Θεάτρου». 

Το 2000 επέστρεψε στο Εθνικό για να παίξει τον ρόλο του θεράποντα στον *Οιδίποδα*. Παρέμεινε στο θέατρο μέχρι το τέλος της ζωής του. Η τελευταία του εμφάνιση έγινε στην *[[Ανδρομάχη (Ευριπίδη)|Ανδρομάχη]]* του Ευριπίδη (από την εταιρεία «Αιχμή»), που περιόδευε σε όλη την Ελλάδα έως τον Σεπτέμβριο του 2006.

### Θεατρικές Παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Κινηματογραφική παρουσία
Στον κινηματογράφο έπαιξε σε ταινίες, όπως «Ωρες αγάπης, ώρες πολέμου» και «Η δίκη των δικαστών». Εκτός από ηθοποιός, ήταν και λογοτέχνης καθώς ασχολήθηκε με την ποίηση. Το 1978 δημοσίευσε την ποιητική συλλογή "Μνήμες" . Τα τελευταία χρόνια έπαιξε σε ταινίες μικρού μήκους, με τελευταία το «Όλα πάνε ρολόι» της Σοφίας Δάντη (2002).

### Κινηματογραφικές ταινίες

### Τηλεταινίες

## Τηλεόραση

Ο Ιάκωβος Ψαρράς εμφανίστηκε σε 94 τηλεοπτικά θεατρικά έργα - κυρίως στο θέατρο της Δευτέρας αλλά και σε άλλες θεατρικές παραγωγές της κρατικής τηλεόρασης. Εμφανίστηκε επίσης σε κωμικές και δραματικές σειρές της μικρής οθόνης. Ορισμένες τηλεοπτικές συμμετοχές του ήταν σε σειρές, όπως η «Μαντάμ Σουσού», «Οι Δίκαιοι», «Τα λιονταράκια του κυρ Ηλία» (1985), "Το σόι μας", «Τρίτο στεφάνι» (1995), «Το χρώμα του φεγγαριού» (1996). Το τηλεοπτικό κύκνειο άσμα του ήταν η σειρά «Alma libre: Ελεύθερη Ψυχή».

### Τηλεοπτικό και ραδιοφωνικό θέατρο

### Τηλεοπτικές σειρές

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Καθηγητές της Δραματικής Σχολής του Εθνικού Θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
15ος αιώνας π.Χ.

3η χιλιετία π.Χ. | **[[2η χιλιετία π.Χ.]]** | 1η χιλιετία π.Χ.
17ος αιώνας π.Χ.| 16ος αιώνας π.Χ. | **15ος αιώνας π.Χ.** | 14ος αιώνας π.Χ. | 13ος αιώνας π.Χ. 

Ο 15ος αιώνας π.Χ. αρχίζει με το έτος **1500 π.Χ.** και τελειώνει στις **31 Δεκεμβρίου** του έτους **1401 π.Χ.**

## Γεγονότα
* 1504 π.Χ. έως 1492 π.Χ. - Η Αίγυπτος κατακτά τη Νουβία και ελέγχει την Ανατολική Μεσόγειο.
* 15ος αιώνας π.Χ - Έξοδος των Εβραίων από την Αίγυπτο σύμφωνα με την Ιουδαϊκή παράδοση.
* 1457 π.Χ.: Μάχη της Μεγιδδώ: Ο Φαραώ Τούθμωσις Γ΄ ανακατέλαβε το οχυρό. Η Χαναάν και πάλι Αιγυπτιακό προτεκτοράτο.

## Σημαντικά πρόσωπα

## Εφευρέσεις και ανακαλύψεις

## Αθλητισμός

-85
Κατηγορία:2η χιλιετία π.Χ.
Τατιάνα Στεφανίδου

Η **Τατιάνα Στεφανίδου** (Αθήνα, 18 Απριλίου 1969) είναι Ελληνίδα δημοσιογράφος και παρουσιάστρια.

Κατάγεται από τη Φτελιά Δράμας. Γεννήθηκε στις 18 Απριλίου 1970 στην Αθήνα από τους Άννα και Μίμη Στεφανίδη, ενώ έχει και έναν αδελφό, τον Δημήτρη. Αποφοίτησε από τα Αρσάκεια-Τοσίτσεια Σχολεία και έπειτα ακολούθησε σπουδές χορού στην Σχολή Τεχνών του Αμβούργου. Επιστρέφοντας στην Ελλάδα, φοίτησε στο τμήμα δημοσιογραφίας του ANT1 MediaLab.

## Καριέρα
Έχει συνεργαστεί με την ΕΡΤ και με την εφημερίδα *[[Απογευματινή]]*. Ο επόμενος χρόνος τη βρήκε στο κανάλι του Αμαρουσίου παρουσιάζοντας δελτία ειδήσεων δίπλα στον Τέρενς Κουίκ και ως συμπαρουσιάστρια του Γιώργου Παπαδάκη στην πρωινή ενημερωτική εκπομπή του ΑΝΤ1 *[[Καλημέρα Ελλάδα]]* (1994-1996).

Alpha, Tempo και Alter είναι οι επόμενοι τηλεοπτικοί σταθμοί στους οποίους παρουσίασε εκπομπές lifestyle όπως: *Καινούργια ημέρα* (2000), *Γυάλινος τοίχος* (2000-2002), *Φύλλο και φτερό* (2002-2003), *Με το γάντι* (2003) και *Αποκλειστικά* (2003-2004).

Έπειτα επέστρεψε στον ΑΝΤ1 και παρουσίασε την εκπομπή *Αποκάλυψη τώρα* (2004-2006), το *[[Fame Story|Fame Story 3]]* (2004-2005) και το *[[Big Brother (Ελλάδα)|Big Mother]]* που αργότερα μετονομάστηκε σε *[[Big Brother (Ελλάδα)|Big Brother 3]]* (2005). Το ίδιο κανάλι τής ανέθεσε να παρουσιάσει και τον διαγωνισμό ομορφιάς *[[Σταρ Ελλάς]]* (2006-2008). Τέλος παρουσίασε την εκπομπή *Αξίζει να το δεις* (2006-2010). Το συμβόλαιο της με τον τηλεοπτικό σταθμό έληξε το 2010.

Το 2010 πήρε μεταγραφή στο Star και παρουσίαζε τις εκπομπές *Αξίζει να το ζεις* (2010-2011), *Μίλα* (2011-2014) και *Μία* (2014-2015).

Το καλοκαίρι του 2015 πήρε μεταγραφή στο Epsilon και παρουσίαζε την εκπομπή *Tatiana Live* (2015-2018).

Παρουσίαζε τις εκπομπές *Μαζί σου* (2018-2019) και *Μαζί σου: Σαββατοκύριακο!* (2019-2020) στον ΣΚΑΪ.

Από το 2020 μέχρι το 2024 ανέλαβε την παρουσίαση της ενημερωτικής εκπομπής *Τ-live* στον Alpha.

Το Σεπτέμβριο του 2025, επέστρεψε στον ΣΚΑΪ παρουσιάζοντας την εκπομπή *Power Talk* η οποία λόγω χαμηλής τηλεθέασης διήρκεσε ένα μήνα.

## Εκπομπές

## Διαγραφή
Τον Ιανουάριο του 2008 διαγράφηκε για 1,5 χρόνο από την ΕΣΗΕΑ, επειδή συμμετείχε σε διαφήμιση για αλυσίδα σουπερμάρκετ. Η οριστική διαγραφή της από τον οργανισμό για τον ίδιο λόγο έλαβε χώρα το Δεκέμβριο του 2010.

## Προσωπική ζωή
Από το 1995 μέχρι το 2002 υπήρξε παντρεμένη με τον επιχειρηματία Παναγιώτη Σταυρόπουλο. Το ζευγάρι χώρισε πολύ νωρίτερα, αλλά άργησε να βγει το διαζύγιό τους.

Το 2003 παντρεύτηκε τον δημοσιογράφο Νίκο Ευαγγελάτο και απέκτησε δύο παιδιά, τον Νικόλα (γενν. 1999) και την Λυδία (γενν. 2004).

## Παραπομπές


## Εξωτερικοί σύνδεσμοι

*Τατιάνα Στεφανίδου στο Facebook

Κατηγορία:Ελληνίδες δημοσιογράφοι
Κατηγορία:Ελληνίδες τηλεπαρουσιάστριες
Κύπελλο Σερβίας και Μαυροβουνίου (ποδόσφαιρο ανδρών)

Το **Κύπελλο ποδοσφαίρου Σερβίας και Μαυροβουνίου** ξεκίνησε το 1992-1993, την επόμενη χρονιά από τη διάλυση της Γιουγκοσλαβίας και θεωρείται συνέχεια του Γιουγκοσλαβικού κυπέλλου. Το 2005-2006 έγινε η τελευταία διοργάνωση, αφού διαλύθηκε η ένωση της Σερβίας και Μαυροβουνίου.

## Τελικοί

Κατηγορία:Ποδοσφαιρικές διοργανώσεις Γιουγκοσλαβίας
Σ
Κατηγορία:Ποδόσφαιρο στη Σερβία και Μαυροβούνιο
ΦΚ Σμεντέρεβο 1924

Η **Φ.Κ. Σμεντερέβο** (**ФК Смедерево**) είναι ποδοσφαιρικός σύλλογος της Σερβίας.Έδρα της είναι το **Φορτρές Στάντιουμ** 17,200 θέσεων.Εδρέυη στην πόλη Σμεντερέβο.

## Ιστορία
Ιδρύθηκε στις 6 Μαϊου 1924 σαν **Srpsko akcionarsko rudarsko topioničarsko industrijsko društvo** (**SARTID**) με χρώματα μπλε άσπρο και Γαλάζιο .Το 1944 άλαξε όνομα σε **Μεταλάγκ** και το 1946 σε **Γεντίστοβο**.Το 1949 πήρε το σημερινό της όνομα για να το ξαναλάξη το 1967 σε **Μεταλούγκ** και το 1976 ξανά σε **Φ.Κ. Σμεντερέβο** το 1992 ξανά σε **SARTID** και το 2004 ξανά σε **Φ.Κ. Σμεντερέβο** .
Μέχρι το 1992 συμετείχε στα ερασιτεχνικά πρωταθλήματα της Σερβίας, τότε με την δυάληση της Γιουγκοσλαβίας Βρέθηκε στην Α΄Εθνική όπου παίζη μέχρι σήμερα.

## Τίτλοι
* Κύπελλο ποδοσφαίρου Σερβίας και Μαυροβουνίου: 2003
* Κύπελλο ποδοσφαίρου Σερβίας και Μαυροβουνίου (φιναλίστ): 2002

## Εξωτερικοί σύνδεσμοι

* Η επίσημη ιστοσελίδα του συλλόγου 
* Web site of Ultra-Semendria (The Despots) - Φίλαθλοι

Σμεντερέβο
Σμεντερέβο
Σμεντερέβο
Κατηγορία:Ιδρύσεις ποδοσφαιρικών ομάδων το 1924
ΦΚ Ζελέζνικ Βελιγραδίου

Η **Ζελέσνικ** είναι ποδοσφαιρικός σύλλογος του Βελιγραδίου στη Σερβία.
right
## Ιστορία
Ιδρύθηκε το 1930 σαν **FK Zeleznik Belgrade**. Το 2005 άλλαξε όνομα σε **FK Vozdovac Belgrade**. Χρώματα έχει το κόκκινο και το άσπρο. Αγωνίζεται στο **Ζελέσνικ** 12.500 θέσεων.

## Τίτλοι

* Κύπελλο ποδοσφαίρου Σερβίας και Μαυροβουνίου: 2005

## Εξωτερικοί σύνδεσμοι

* Επίσημη ιστοσελίδα

Κατηγορία:Ποδοσφαιρικές ομάδες Γιουγκοσλαβίας
Κατηγορία:Αθλητικοί σύλλογοι Σερβίας
Κατηγορία:Ιδρύσεις αθλητικών συλλόγων το 1930
Κατηγορία:Ιδρύσεις ποδοσφαιρικών ομάδων το 1930
Κατηγορία:Αθλητισμός στο Βελιγράδι
ΦΚ Σπάρτακ Σουμπότιτσα

Η **Σπάρτακ Σουμπότιτσα** είναι ποδοσφαιρικός σύλλογος της Σερβίας. Ιδρύθηκε το 1945 και η έδρα της είναι το Σουμπότιτσα Σίτι Στάντιουμ με χωρητικότητα 13.000 θέσεων. Την περίοδο 2009-2010 κατέκτησε την 4η θέση.

## Ιστορία
Το 1945 η ομάδα αυτή είναι ένα από τα πιο επιτυχημένα ποδοσφαιρικά σωματεία στη χώρα της Σερβίας. Είναι το πιο παλιό χρονικά ποδοσφαιρικό σωματείο και είχε πάρει μέρος στο Γιουγκοσλαβικό Πρωτάθλημα την περίοδο 1947-48. Η μεγαλύτερη επιτυχία της ομάδας ήταν το 1993, οπότε είχαν φτάσει στον τελικό του Γιουγκοσλαβικού Κυπέλλου με αντίπαλο την Παρτιζάν Βελιγραδίου, από την οποία έχασε με 6-1.

Όπως κάθε ομάδα έτσι και η Σπάρτακ είχε ενωθεί με κάποια άλλες ομάδες. Αυτές ήταν οι Ραντίσκι και Γκαράνσκι.

## Κύπελλο Μίτροπα
Το Κύπελλο Μίτροπα ήταν ευρωπαϊκή διοργάνωση που ιδρύθηκε στη Γαλλία. Το 1987 η Σπάρτακ είχε πάρει μέρος σε αυτή τη διοργάνωση με αντίπαλο την ιταλική Άσκολι, από την οποία έχασε με 2-1, και από την ουγγρική Βάσας, όπου έχασαν και από εκείνη με 2-0.

## Οι Οπαδοί της Σπάρτακ
Οι οπαδοί της Σπάρτακ λέγονται *Οι Ναύτες* και ο σύλλογος ιδρύθηκε τη δεκαετία του '70 από έφηβους που κατάγονταν από την Πρόβζικα και στήριζαν τη Σπάρτακ. Το 1988 η Σπάρτακ είχε βρεθεί αντιμέτωπη με την Ντιναμό Ζάγκρεμπ και από τότε αυτός ο σύλλογος θεωρήθηκε ως το επίσημο φαν κλαμπ της Σπάρτακ Σουμπότιτσα.

## Τίτλοι
* Κύπελλο ποδοσφαίρου Σερβίας και Μαυροβουνίου: 1994
* Κύπελλο ποδοσφαίρου Γιουγκοσλαβίας (φιναλίστ): 1962

## Παραπομπές


## Εξωτερικοί σύνδεσμοι
* 


Κατηγορία:Αθλητικοί σύλλογοι Σερβίας
Κατηγορία:Ιδρύσεις αθλητικών συλλόγων το 1945
Κατηγορία:Ποδοσφαιρικές ομάδες Σερβίας
Κατηγορία:Ποδοσφαιρικές ομάδες Γιουγκοσλαβίας
Κατηγορία:Ιδρύσεις ποδοσφαιρικών ομάδων το 1945
Νάπρεντακ Κρούσεβατς

Η **Νάπρεντακ** είναι ποδοσφαιρικός σύλλογος στο Κρούσεβατς της Σερβίας. Ιδρύθηκε το 1946 έπειτα από συγχώνευση τριών ομάδων. Τα χρώματα της **Νάπρεντακ** είναι κόκκινο και μαύρο. Αγωνίζεται στο **Μλάντοστ**, χωρητικότητας 22.100 θέσεων. Το 1949 κατέκτησε το Πρωτάθλημα Σερβίας,συμμετέχοντας έτσι στην Πρώτη Κατηγορία Γιουγκοσλαβίας, όμως υποβιβάστηκε την επόμενη σεζόν. Από το 1978 συμμετείχε συνέχεια στην Πρώτη Κατηγορία. Το 2000 έφτασε μέχρι τον τελικό του Κυπέλλου Σερβίας όπου ηττήθηκε από τον Ερυθρό Αστέρα. Το 2007 επανήλθε στην Σερβική Σουπερλίγκα.

## Η Νάπρεντακ στην Ευρώπη

* QR = Προκριματικός Γύρος
* R1 = Α' Γύρος

right|thumb|50%

## Διακρίσεις
* Κύπελλο ποδοσφαίρου Σερβίας και Μαυροβουνίου (φιναλίστ): 2000

## Παραπομπές


Κατηγορία:Αθλητικοί σύλλογοι Σερβίας
Κατηγορία:Ποδοσφαιρικές ομάδες Γιουγκοσλαβίας
Κατηγορία:Ιδρύσεις αθλητικών συλλόγων το 1946
Κατηγορία:Ιδρύσεις ποδοσφαιρικών ομάδων το 1946
ΦΚ Μπανάτ Ζρένιανιν

Η **ΦΚ Μπάνατ Ζρένιανιν**, πρώην *Μπούντουτσνοστ Μπάνατσκι Ντβορ* είναι ποδοσφαιρικός σύλλογος στο Μπάνατσκι Ντβορ της Σερβίας. Χρώματα έχει το κόκκινο και μαύρο και έδρα το **Μίρκο Βουκούρεβτς** 3,500 θέσεων. Το 2009 υποβιβάστηκε στην δεύτερη κατηγορία του πρωταθήματος Σερβίας.

## Διακρίσεις
* Κύπελλο ποδοσφαίρου Σερβίας και Μαυροβουνίου (φιναλίστ): 2004

Κατηγορία:Αθλητικοί σύλλογοι Σερβίας
Κατηγορία:Ιδρύσεις ποδοσφαιρικών ομάδων το 1938
Βολίδα βυθομέτρησης

Η **Βολίδα βυθομέτρησης** ή **Βυθομετρική βολίδα**, κοινώς «**σκαντάγιο**», (lead) είναι μεταλλικό συνήθως ορειχάλκινο όργανο που φέρεται στην άκρη λεπτού και ισχυρού σχοινιού, καλούμενο "βολιδόσχοινο" με το οποίο πραγματοποιούνται βυθομετρήσεις.

Η βυθομετρική βολίδα διακρίνεται σε τρία είδη:
# Στη «κοινή βολίδα λέμβου»,
# Στη «κοινή βολίδα πλοίου», και
# Στη «μηχανική βολίδα».

Η περιγραφή και ο τρόπος χρήσης της κάθε μιας των παραπάνω αναφέρονται στο άρθρο βυθομέτρηση.

## Σημειώσεις
Η πόντιση και ανέλκυση της βολίδας βυθομέτρησης ονομάζεται **βόλιση**, ή **βόλισμα**. Ομοίως λέγονταν και η βυθομέτρηση ή βαθυμέτρηση που κυριολεκτικά είναι η λήψη των ενδείξεων του βολιδόσχοινου, άλλως **βολιδοσκόπηση**. Αυτός που επιχειρεί τη βόλιση ονομάζεται "**βολιστής**". Το δε ναυτικό πρόσταγμα που δίδονταν παλαιότερα για βόλιση από τον αξιωματικό ναυτιλίας - κατεύθυνσης στα ελληνικά πολεμικά πλοία ήταν **βόλισον** που γίνονταν από ειδική προς τούτο πτυσσόμενη πλευρική εξέδρα, την "εξέδρα βόλισης".

## Εκφράσεις
* Βολιδοσκοπώ: ανιχνεύω το βάθος με βολίδα βυθομέτρησης, κατ΄ επέκταση ανιχνεύω διαθέσεις και σκέψεις άλλου.
* Σκανταγιάρω: ομοίως, ανιχνεύω το μέγεθος του βάθους με σκαντάγιο.

## Πηγές
* Εγκυκλοπαίδεια Πάπυρος Larousse Britannica" τομ.15ος, σελ.42.

Κατηγορία:Ναυτική τέχνη
Κατηγορία:Ναυτική ορολογία
Φιλίπ Νουαρέ

Ο **Φιλίπ Νουαρέ** (), (Λιλ, 1 Οκτωβρίου 1930 – 23 Νοεμβρίου 2006) ήταν Γάλλος ηθοποιός του θεάτρου και του κινηματογράφου. Ξεκίνησε την καριέρα του το 1956 στον κινηματογράφο και έκτοτε πρωταγωνίστησε σε πληθώρα ταινιών. Βραβεύτηκε δύο φορές με το βραβείο Σεζάρ.

## Φιλμογραφία
[right|thumb|330 px|Ο Φιλίπ Νουαρέ (αριστερά) με το [Μάσιμο Τροΐζι. Σκηνή από την ταινία «Ο Ταχυδρόμος» του Μάικλ Ράντφορντ (1994).]]

## Παραπομπές


## Εξωτερικοί σύνδεσμοι
* 

Κατηγορία:Γάλλοι ηθοποιοί κινηματογράφου
Κατηγορία:Γάλλοι ηθοποιοί θεάτρου
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Σεζάρ Α' Ανδρικού Ρόλου
Κατηγορία:Ενταφιασμοί στο Κοιμητήριο του Μονπαρνάς
Ρόμπερτ Όλτμαν

Ο **Ρόμπερτ Όλτμαν** (αγγλ.:*Robert Bernard Altman*), (20 Φεβρουαρίου 1925 - 20 Νοεμβρίου 2006) ήταν Αμερικανός σκηνοθέτης. Γύρισε ταινίες με σατιρική και καυστική διάθεση για πολλές πλευρές της αμερικάνικης ζωής και κουλτούρας, όπως *[[MASH (ταινία)|M*A*S*H]]* (1970), *[[Nashville (ταινία)|Νάσβιλ]]* (1975), *Ένα τέλειο ζευγάρι* (1980), *Streamers* (1983), *Ομαδική θεραπεία* (1986), *[[Πρετ-α-Πορτέ (ταινία)|Pret-a-porter]]* (1994). Το 1975 η ταινία *Νάσβιλ* κέρδισε Όσκαρ καλύτερου τραγουδιού. Οι ταινίες του *M*A*S*H* και *Νάσβιλ* επιλέχθησαν για αρχειοθέτηση από την National Film Registry.

Η ταινία *MASH* κέρδισε το Χρυσό Φοίνικα στις Κάννες, όταν προβλήθηκε το 1970. Ο Όλτμαν έχει κερδίσει επίσης τη Χρυσή Άρκτο στο φεστιβάλ του Βερολίνου για την ταινία *Buffalo Bill and the Indians* και το Χρυσό Λιοντάρι στο φεστιβάλ της Βενετίας. Ήταν υποψήφιος για βραβείο Όσκαρ καλύτερης σκηνοθεσίας τέσσερις φορές για τις ταινίες *MASH*, *Ο παίκτης*, *Στιγμιότυπα* και *[[Έγκλημα στο Γκόσφορντ Παρκ]]* και δύο φορές (ως παραγωγός) για βραβείο Όσκαρ καλύτερης ταινίας με το *Νάσβιλ* το 1976 και *Έγκλημα στο Γκόσφορντ Παρκ* το 2002.

Το 2006 απέκτησε το δικό του αστέρι στη Λεωφόρο της Δόξας στο Χόλυγουντ, αλλά έφυγε και από τη ζωή σε ηλικία 81 ετών.

## Φιλμογραφία
* *The Delinquents* (1957) 
* *The James Dean Story* (1957) (ντοκιμαντέρ) (συνσκηνοθεσία: George W. George) 
* *The Katherine Reed Story* (1965)
* *Pot au feu* (1965) 
* *Countdown* (1968) 
* *That Cold Day in the Park* (1969) 
* *[[MASH (ταινία)|M*A*S*H]]* (1970) 
* *Brewster McCloud* (1970) 
* *McCabe & Mrs. Miller ([[Η έντιμος κυρία και ο χαρτοπαίκτης]])* (1971) 
* *Images (Εφιάλτες)* (1972) 
* *The Long Goodbye (Μια σφαίρα, ένα αντίο)* (1973) 
* *Thieves Like Us* (1974)
* *California Split* (1974) 
* *[[Nashville (ταινία)|Νάσβιλ]]* (1975) 
* *Buffalo Bill and the Indians*, (εναλλ. *Sitting Bull's History Lesson*) (1976)
* *3 Women* (aka *Robert Altman's 3 Women*) (1977) 
* *A Wedding (Παντρλογήματα)* (1978) 
* *Quintet (Κουιντέτο)* (1979) 
* *A Perfect Couple* (1979) 
* *Health* (1980) 
* *Popeye* (1980) 
* *Come Back to the Five and Dime, Jimmy Dean, Jimmy Dean (Γύρνα πίσω Τζίμι Ντιν)* (1982) 
* *Streamers* (1983) 
* *Secret Honor* (1984) 
* *O.C. & Stiggs* (1984) 
* *Fool for Love *(1985) 
* *Beyond Therapy* (1987) 
* *Aria* (1987) (ενότητα *Les Boreades*) 
* *Vincent & Theo* (1990) 
* *The Player ([[Ο παίκτης (ταινία)|Ο παίκτης]])* (1992) 
* *Short Cuts (Στιγμιότυπα)* (1993) 
* *[[Πρετ-α-Πορτέ (ταινία)|Pret-a-porter]]* aka *Ready to Wear* (1994) 
* *Kansas City* (1996) 
* *The Gingerbread Man (Ο άνθρωπος του βάλτου)* (1998) 
* *Cookie's Fortune (Γυρίσματα της τύχης)* (1999) 
* *Dr. T & the Women (Ο δόκτωρ Τ και οι γυναίκες)* (2000) 
* *Gosford Park* (*[[Έγκλημα στο Γκόσφορντ Παρκ]]*) (2001) 
* *The Company* (2003) 
* *A Prairie Home Companion (Η καλύτερη παρέα)* (2006)

## Παραπομπές


## Εξωτερικοί σύνδεσμοι

* Ο Ρόμπερτ Όλτμαν στο cine.gr 

Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Βραβευμένοι με Χρυσή Σφαίρα Καλύτερης Σκηνοθεσίας
Κατηγορία:Τιμητικό Όσκαρ (παραλήπτες)
Τζακ Πάλανς

Ο **Τζακ Πάλανς** (18 Φεβρουαρίου 1919- 10 Νοεμβρίου 2006) ήταν Αμερικανός ηθοποιός. Γεννήθηκε στην Πενσιλβάνια ως
"Βλαντιμίρ Πάλανιουκ"
(Vladimir Palanuik) και ήταν ουκρανικής καταγωγής. Κέρδισε το Όσκαρ β΄ αντρικού ρόλου το 1991 για το ρόλο του στην ταινία *[[Τι έκανες μπαμπά στην άγρια δύση;]]* *(City Slickers)*.
Στη δεκαετία του ' 80 ο Πάλανς, μαζί με την κόρη του Χόλλυ Πάλανς (*Holly Palance*), ήταν οικοδεσπότης του τηλεοπτικού προγράμματος 
*Ripley's Believe It or Not!*.

## Βραβεία και υποψηφιότητες

* 1952: υποψήφιος για Όκαρ β΄ ανδρικού ρόλου Πύρινος εφιάλτης - (*Sudden Fear*)
* 1953: υποψήφιος για Όκαρ β΄ ανδρικού ρόλου Άρπαγες της γης - (*Shane*)
* 1992: Κέρδισε Όσκαρ β΄ ανδρικού ρόλου Τι έκανες μπαμπά στην άγρια δύση; - (*City Slickers*) 

## Επιλεγμένη φιλμογραφία

* *Panic in the Streets* (Blackie) 1950 
* *[[Πύρινος εφιάλτης|Sudden Fear]]* (Lester Blaine) 1952
* *Shane* (Jack Wilson) 1953 
* *Man in the Attic* (Slade) 1953 
* *The Silver Chalice* (Simon Magus) 1954 
* *The Big Knife* (Charles Castle) 1955 
* *Playhouse 90* 1956 
* *Requiem for a Heavyweight* (TV) (Harlan 'Mountain' McClintock) 
* *Austerlitz* (General Weirother) 1960 
* *[[Βαραββάς (ταινία)|Βαραββάς]]* (Τόρβαλντ) 1962 
* *Contempt* (Jeremy Prokosch) 1966 
* *[[Οι επαγγελματίες (ταινία)|Οι επαγγελματίες]] * (Τζέσους Ράζα) 1966 
* *Dr. Jekyll and Mr. Hyde* 1968 
* *Dr. Henry Jekyll and Mr. Edward Hyde * (TV) 
* *Marquis de Sade: Justine* (Father Antonin) 1969 
* *Che!* (Fidel Castro) 1969 
* *Angels' Brigade* (Mike Farrell) 1979 
* *Hawk the Slayer* (Voltan ) 1980 
* *Bagdad Cafe* (Rudi Cox) 1987 
* *Gor* (Xenos) 1988 
* *Young Guns* (Lawrence G. Murphy) 1988 
* *[[Μπάτμαν (ταινία 1989)|Batman]]* (Carl Grissom) 1989 
* *Outlaw of Gor* (Xenos) 1989 
* *Tango & Cash* (Yves Perret) 1989 
* *Solar Crisis* (Travis) 1990 
* *City Slickers* (Curly Washburn) 1991 
* *City Slickers II: The Legend of Curly's Gold* (Duke Washburn) 1994 
* *The Swan Princess* (Lord Rothbart-φωνή) 1994 
* *Ebenezer* (Ebenezer Scrooge) 1997 
* *Treasure Island* (Long John Silver) 1999

## Παραπομπές


## Εξωτερικοί σύνδεσμοι

* Ο Τζακ Πάλανς στο b-movies.gr
*  

Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Άρης Βλαχόπουλος

Ο **Άρης Βλαχόπουλος** (Κωνσταντινούπολη, 1905 - Αθήνα, 23 Νοεμβρίου 1983) ήταν Έλληνας ηθοποιός. Διακρίθηκε κυρίως στο θέατρο ερμηνεύοντας δεύτερους ρόλους σε πληθώρα θεατρικών έργων, στο πλάι σημαντικών θιασαρχών της εποχής αλλά και στο Εθνικό Θέατρο. 

## Βιογραφικά στοιχεία
Γεννήθηκε στην Κωνσταντινούπολη. Ξεκίνησε την καριέρα του στον θίασο Κοτοπούλη (1922/23) στον οποίο συμμετείχε επί σειρά ετών. Συνεργάστηκε επίσης, με θιασάρχες όπως η Αλίκη Θεοδωρίδου, ο Κώστας Μουσούρης, η Κατερίνα Ανδρεάδη κ.ά. Από το 1945 ως και την ολοκλήρωση της καριέρας του (1976) εργάστηκε στο Εθνικό Θέατρο ερμηνεύοντας ρόλους σε έργα κλασικού και σύγχρονου ρεπερτορίου της ελληνικής και παγκόσμιας δραματουργίας, αλλά και σε παραστάσεςι αρχαίου δράματος. Η μακροχρόνια συνεργασία του με το Εθνικό Θέατρο διακόπηκε την περίοδο της δικτατορίας των Συνταγματαρχών, όταν και απολύθηκε το 1971. Πέθανε από έμφραγμα στις 23 Νοεμβρίου 1983 και θάφτηκε στο Α' Νεκροταφείο Αθηνών.

## Φιλμογραφία

## Θέατρο

Συμπληρωματικός κατάλογος βασικών πληροφοριών θεατρικών παραστάσεων, στις οποίες συμμετείχε ο Βλαχόπουλος, ως ηθοποιός. 

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Τηλεοπτικό θέατρο

## Τηλεοπτικές σειρές

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Στέλιος Παπαδημητρίου

Ο **Στέλιος Α. Παπαδημητρίου** (1930 – 23 Νοεμβρίου 2005) ήταν Έλληνας επιχειρηματίας, πρόεδρος του Κοινωφελούς Ιδρύματος «Αλέξανδρος Σ.Ωνάσης». 

Γεννήθηκε στην Αλεξάνδρεια. Επί προεδρίας του ανεγέρθηκε το Ωνάσειο Καρδιοχειρουργικό Κέντρο, ενώ λειτούργησε στη Νέα Υόρκη και το Ωνάσειο Πολιτιστικό Κέντρο. Διετέλεσε μεταξύ άλλων νομικός σύμβουλος του Αριστοτέλη Ωνάση, του οποίου ήταν και προσωπικός φίλος, πρόεδρος της Ολυμπιακής Αεροπλοΐας και μέλος του Δ.Σ. της ιδιωτικής τράπεζας Banque de Depots στη Γενεύη. Ο Παπαδημητρίου είχε επιμεληθεί τη διαθήκη του Ωνάση.

## Παραπομπές


Κατηγορία:Έλληνες επιχειρηματίες
Βυθομετρικό διάγραμμα

Το **βυθομετρικό διάγραμμα** αποτελεί μέρος ενός βυθομετρικού χάρτη που αφορά όχι τόσο την ναυσιπλοΐα ή την ωκεανογραφική μελέτη, αλλά την προμελέτη και την εκτέλεση υποβρυχίων έργων, είτε κοινής ωφελείας, όπως τα λιμενικά έργα είτε πολεμικής φύσεως (επιχειρήσεων).

Η μέσω αυτού του διαγράμματος μελέτη του βυθού, σχετικά μικρής έκτασης γίνεται με την «μέθοδο αριθμημένων επιπέδων» της παραστατικής γεωμετρίας σε μεγάλη «οριζόντια κλίμακα» και με μικρή «υψομετρική διαφορά» κατά «ισοβαθείς καμπύλες» σε ισοβαθή (επίπεδα).

Ανεξάρτητα όμως της παραπάνω τεχνικής εφαρμογής απαιτείται κατά καιρούς η σύνταξη βυθομετρικού διαγράμματος λιμένων από την κατά τόπο αρμόδια Λιμενική  Αρχή (είτε από τεχνική υπηρεσία του Δήμου ή της Κοινότητας ή του Λιμενικού Ταμείου ή ακόμη και με επιβλέποντα τον Λιμενάρχη) ειδικότερα όταν ο λιμένας βρίσκεται εγγύς εκβολών ποταμών.

Κατηγορία:Εξοπλισμός λιμένων
Κατηγορία:Ναυσιπλοΐα
Κατηγορία:Χαρτογραφία
Κατηγορία:Διαγράμματα
Κατηγορία:Επιστημονικό μοντέλο
Άνδεις

right|thumb|250px|Οι Άνδεις στα σύνορα Χιλής-Αργεντινής
right|thumb|250px|Ο κώνος της Αρίτα στη βορειοδυτική αργεντίνικη πολιτεία Σάλτα.
Οι **Άνδεις** (, κέτσουα: *Anti*, δηλαδή «υψηλή κορυφή») είναι η μακρύτερη οροσειρά της Γης. Καταλαμβάνει σχεδόν ολόκληρη τη δυτική ακτή της Νότιας Αμερικής, με γενική κατεύθυνση βορρά-νότου. Το μήκος τους φθάνει τα 7.000 χιλιόμετρα και το πλάτος τους υπερβαίνει σε κάποια γεωγραφικά πλάτη τα 500 χιλιόμετρα, με το φαρδύτερο μέρος μεταξύ των παραλλήλων 18° και 20° νότιου πλάτους. Τα υψίπεδα των Άνδεων δημιουργήθηκαν όταν η τεκτονική πλάκα Νάσκα ολίσθησε κάτω από τη Νοτιοαμερικάνικη πλάκα. Τα βουνά των Άνδεων εκτείνονται σε επτά χώρες: Την Αργεντινή, τη Βενεζουέλα, τη Βολιβία, τον Ισημερινό, την Κολομβία, το Περού και τη Χιλή. Μάλιστα κάποιες από αυτές, κυρίως το Περού και η Βολιβία, είναι γνωστές ως «κράτη των Άνδεων».

## Μορφολογία
Οι Άνδεις αποτελούνται από δύο συνιστώσες, την Ανατολική Κορδιλιέρα () και τη Δυτική Κορδιλιέρα (), με μικρότερες οροσειρές, όπως την Κορδιλιέρα ντε λα Κόστα της Χιλής. Από πλευράς ύψους, οι Άνδεις αποτελούν την υψηλότερη οροσειρά έξω από την Ασία, με την υψηλότερη κορυφή τους, την Ακονκάγκουα, να φθάνει σε υψόμετρο 6.959 μέτρα πάνω από την επιφάνεια της θάλασσας. Η κορυφή του όρους Τσιμποράσο, στις Άνδεις του Ισημερινού, θεωρείται το σημείο της γήινης επιφάνειας που απέχει περισσότερο από κάθε άλλο από το κέντρο της Γης, επειδή η Γη είναι πεπλατυσμένη εξαιτίας της περιστροφής γύρω από τον άξονά της. Σε σύγκριση με τα Ιμαλάια, οι Άνδεις έχουν περίπου ίσο πλάτος αλλά υπερδιπλάσιο μήκος.

## Ηφαιστειότητα
Στην περιοχή των Άνδεων υπάρχουν περίπου 70 ηφαίστεια, πολλά από τα οποία είναι ενεργά και έχουν προκαλέσει τεράστιες καταστροφές. Κατηγοριοποιούνται σε τρεις ομάδες ανάλογα με τη γεωγραφική τους θέση: την κολομβιανο-ισημερινή, την περουβιανο-χιλιανή και την αργεντινο-χιλιανή. 
Τα ηφαίστεια Τσιμποράσο (6.267 μ.) και το Κοτοπάξι (5.897 μ.) στον Ισημερινό ανήκουν στην πρώτη ομάδα. Στη δεύτερη υπάρχουν ενεργά ηφαίστεια έως το πρόσφατο παρελθόν ενώ στην τρίτη ομάδα υπάρχουν τα περισσότερα και ήταν η αιτία για τεράστιες καταστροφές, όπως ο Μεγάλος σεισμός της Βαλδίβια (1960). 

## Δείτε επίσης
* Η οροσειρά των Άνδεων έδωσε το όνομά της στο πέτρωμα **[[ανδεσίτης]]**.

## Πηγές - Παραπομπές


## Εξωτερικοί σύνδεσμοι
* 
* 


Κατηγορία:Φυσιογραφικές διαιρέσεις
Βυθομετρικό στίγμα

**Βυθομετρικό στίγμα** χαρακτηρίζεται ο γεωγραφικός τόπος (σημείο στην επιφάνεια της θάλασσας, ποταμού ή λίμνης) στο οποίο έγινε ή γίνεται  βυθομέτρηση, κατά την οποία και διαπιστώνεται το μέγεθος του βάθους (βόλασμα) ή και η ποιότητα του βυθού.

Τα βυθομετρικά αυτά στίγματα φέρονται στους ναυτικούς χάρτες με την απλή παράθεση σημείων με τον αριθμό των μέτρων ή οργιών βάθους.

*Κάθε ναυτικός χάρτης κάτω ακριβώς από την σημειούμενη κλίμακα υπό την οποία δημιουργήθηκε φέρει την ένδειξη: "Τα βάθη δίδονται σε μέτρα" ή "τα βάθη δίδονται σε οργιές", που οφείλει ν΄ αναγνώσει προηγουμένως ο κάθε χρήστης του χάρτη. 

Επίσης βυθομετρικό στίγμα χαρακτηρίζεται και ο προσδιορισμός του γεωγραφικού στίγματος ενός πλοίου με την βοήθεια βυθομέτρησης.

## Παράδειγμα βυθομετρικού στίγματος
Για την εύρεση γεωγραφικού στίγματος με μόνη βοήθεια τη βυθομέτρηση αρκεί να είναι γνωστά η πορεία (ο πλους κατά διεύθυνση) που ακολουθεί το πλοίο ή το σκάφος, η ταχύτητα και ο μεσολαβήσας χρόνος από γνωστό σημείο, (π.χ. από λιμένα απόπλου, ή παράλλαξη φάρου).
Με τον διπαράλληλο σημειώνουμε στο ναυτικό χάρτη την πορεία του πλοίου από το γνωστό σημείο και επί της ευθείας αυτής υπολογίζεται η απόσταση (από τον διαρρεύσαντα χρόνο προς την ταχύτητα π.χ. 3 ώρες και ταχύτητα 12 κόμβοι= 36 μίλια). Μέχρι εδώ το στίγμα αυτό λέγεται **στίγμα εξ αναμετρήσεως**. 
Αν οι γεωγραφικές συντεταγμένες αυτού του "πιθανού" στίγματος συγκριθούν και επιβεβαιωθούν με βυθομετρική ένδειξη τότε το στίγμα χαρακτηρίζεται "ακριβέστερο" ως "**εξ αναμετρήσεως και βυθομετρικό**".
*Όταν εκτός από την βυθομετρική ένδειξη, κανένα άλλο από τα παραπάνω στοιχεία δεν είναι γνωστά, τότε θα πρέπει να θεωρείται βέβαιο ότι το πλοίο βρίσκεται σε κάποιο σημείο, εφ΄ όλου του μήκους της ισοβαθούς γραμμής με εκείνη της ένδειξης, που αποτελεί μόνο "πιθανή θέση" από την ακτή.
*Εύλογο είναι ότι η χρήση τέτοιου στίγματος αναζητείται όταν πραγματοποιείται ακτοπλοΐα.
*Σημειώνεται πως όταν η βυθομέτρηση γίνει με Βυθόμετρο θα πρέπει στην ένδειξη αυτού να προστίθεται το μέσο Βύθισμα του πλοίου προκειμένου η ένδειξη ν΄ ανάγεται από την μέση στάθμη θαλάσσης.

Κατηγορία:Συστήματα συντεταγμένων
Κατηγορία:Ναυσιπλοΐα
Βυθομετρικός χάρτης

Ο **βυθομετρικός χάρτης** είναι ένας λεπτομερής χάρτης που περιλαμβάνει βυθομετρικά στίγματα μεγάλης συνήθως θαλάσσιας έκτασης που τα "*ισοβαθή*" στίγματα ενώνονται με συνεχή γραμμή. Έτσι οι χάρτες αυτοί παρουσιάζουν "*ισοβαθείς καμπύλες*" που περικλείουν "*ισοβαθείς εκτάσεις*" του θαλάσσιου βυθού.

Η ιδέα αυτού του τρόπου αποτύπωσης του βάθους των βυθών και η απεικόνισή τους σε χάρτη οφείλεται στον Αμερικανό υποπλοίαρχο Μόρρυ που εκδόθηκε για πρώτη φορά για τον Ατλαντικό Ωκεανό το 1856 όπου και συζητήθηκε πολύ στο τότε ναυτικό Συνέδριο των Βρυξελλών. Κατόπιν πολλών άλλων ομοίων Συνεδρίων (Μπισμπάντεν, Βερολίνου, Μονακό κ.λπ.) τελικά αποφασίσθηκε από το Συνέδριο της Χριστιάνιτης το 1901 η "**υπό κλίμακα 1:10.000.000**" επίσημη έκδοση, από 24 φύλλα για όλους τους βυθούς των θαλασσών. Τα πρώτα 16 φύλλα θα ήταν κατά την "Μερκατορική επιπεδογράφηση" ή Μερκατορική προβολή, όπως καθιερώθηκε να λέγεται, 4 για τις αρκτικές θάλασσες και 4 για τις ανταρκτικές θάλασσες κατά την γνωμονική μέθοδο του Πτολεμαίου.

Το πράγματι τεράστιο (Ηράκλειο) αυτό έργο ανέλαβε το 1904 ο τότε Πρίγκιπας του Μονακό Αλβέρτος Α΄ στην πρόσκληση του οποίου και ανταποκρίθηκαν σχεδόν όλοι οι Πλοίαρχοι των εμπορικών στόλων της εποχής.

Αργότερα επί της βάσης των 24 αυτών φύλλων καταρτίσθηκαν νεότεροι χάρτες έγχρωμοι με αποχρώσεις του μπλε και στη συνέχεια καταχωρήθηκαν σ΄ αυτούς ακόμη νεότερα στοιχεία περί του είδους των βυθών και των γεωλογικών υποστρωμάτων με αποτέλεσμα να αποκαλούνται πλέον οι χάρτες αυτοί και "βυθολιθολογικοί χάρτες".

Την επίσημη έκδοση βυθομετρικών χαρτών των ελληνικών θαλασσών έχει αναλάβει η Υδρογραφική Υπηρεσία που αποτελεί ανεξάρτητη Υπηρεσία του ελληνικού Πολεμικού Ναυτικού.

## Δείτε επίσης

* Ωκεανογραφία
* Γεωλογική Ωκεανογραφία

Κατηγορία:Ναυτική γεωγραφία
Κατηγορία:Χάρτες
Πεταλού Κορινθίας

Η Πεταλού είναι χωριό της Κορινθίας. Απέχει 2 χιλιόμετρα Δυτικά από το Δερβένι και 56 από την Κόρινθο . Είναι κτισμένη σε υψόμετρο 60 μέτρων αριθμεί 218 κατοίκους. Το 1950  η Πεταλού απεσπάσθει από την κοινότητα Δερβενίου και μαζί με τον παράλιο οικισμό Κάτω Πεταλού απετέλεσαν την κοινότητα Πεταλούς έως και το 1971 που προσαρτήθηκε και πάλι στην κοινότητα Δερβενίου. Στην απογραφή του 1920 αριθμούσε 202  κατοίκους το 1951: 238 , το 1961: 242, το 1971:112. Επιβλητική είναι η εκκλησία του Αγίου Ανδρέα στην άκρη του οικισμού. Πεντακόσια μέτρα  από την Πεταλού υπάρχει ο κόμβος του Δερβενίου που ενώνει την περιοχή με την Νέα Εθνική οδό Αθηνών - Πατρών.

## Παραπομπές


Κατηγορία:Δήμος Ξυλοκάστρου - Ευρωστίνης
Κατηγορία:Χωριά της περιφερειακής ενότητας Κορινθίας